《晚夏即事临南居》
唐代·耿湋

何须学从宦，其奈本无机。蕙草芳菲歇，青山早晚归。

广庭馀落照，高枕对闲扉。树色迎秋老，蝉声过雨稀。

艰难逢事异，去就与时违。遥忆衡门外，苍苍三径微。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。